《庚辰元旦试笔》
宋代·舒岳祥

数我初生岁，今为第二年。
光阴六十过，行辈几人全。
试把新诗写，闲将好梦圆。
儿孙扶出拜，苏酒让渠先。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。